Annwyl Rieni/Warchodwr,

Dyma grynodeb o’r gwaith bydd eich plentyn yn gwneud yn ystod y tymor nesaf,

**Ieithoedd, Llythrennedd a Chyfathrebu**

Bydd eich plentyn yn datblygu geirfa gynyddol ac yn dysgu sut i ddefnyddio cystrawen gywir y Gymraeg trwy sesiynau drilio, gwaith grŵp a phartner, drama a thrafodaethau dosbarth. Rydym yn annog ethos darllen er mwyn pleser - gyda ffocws ar ddatblygu ymwybyddiaeth ffonetig, rhuglder, a dealltwriaeth o destunau syml. Bydd eich plentyn yn archwilio sut mae ieithoedd yn ein cysylltu ac yn datblygu ei ymwybyddiaeth o ieithoedd rhyngwladol. Datblygir sgiliau ysgrifennu trwy ystod o genrau gyda ffocws ar ffoneg/patrymau sillafu, atalnodi syml ac ar ddatblygu annibyniaeth gynyddol.

*Am ragor o wybodaeth gweler y Fframwaith Llythrennedd ar wefan yr ysgol.*

**Thema**

Ein thema y tymor yma yw ‘Tywydd a Thrychinebau’.

Bydd y dosbarth yn disgrifio sut mae’r tywydd yn newid ac yn rhagfynegu y tywydd ar sail patrymau. Bydd y plant yn gwneud arsylwadau am y tywydd yn yr ardal lleol yn defnyddio geirfa addas e.e tymheredd, glaw, niwlog, cesair, mellt a tharanau, crasboeth, eirlaw, awel, stormus. Bydd gan y plant cyfle cynllunio a chreu sbectol haul gan arbrofi i weld pa ddeunyddiau sy’n gadael golau trwyddynt. Bydd y plant yn dechrau deall bod tywydd hefyd yn newid ar draws y byd. Byddwn yn trafod bod pobl yn gallu cael barn gwahanol am y tywydd e.e plant yn drist ar ddiwrnod glawiog achos methu mynd i’r parc. Byddwn yn dechrau deall bod eithafion tywydd yn gallu arwain at drychinebau e.e diffyg glaw yn gallu arwain at sychder. Byddwn yn dysgu sgiliau cyfryngau digidol er mwyn defnyddio offer recordio e.e ipads wrth chwarae rol stiwdio tywydd.

**Byddwn yn gweithio ar garreg droedio addas i bob unigolyn wrth astudio’r thema yma.**

**Mathemateg**

Rhif yw ein prif yrrwr ac mae’r sgiliau yma yn cael eu ymarfer yn gyson trwy brofiadau dysgu bywyd go iawn o fewn cyd-destunau megis mesur, defnyddio data, arian, algebra a geometreg. Rydym yn defnyddio llawer o offer ac adnoddau ymarferol a dulliau lluniadol er mwyn dyfnhau dealltwriaeth y plant cyn symud ymlaen at dduliau ysgrifenedig. Nid cael yr ateb yn gywir un unig sy’n bwysig – rydym yn annog y plant i drafod eu gwaith, egluro beth wyddant neu beth helpodd.

*Am wybodaeth pellach, gwelwch y fframwaith rhifedd ar wefan yr Ysgol.*

[](http://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0CAcQjRxqFQoTCL3-06SM6scCFQUyGgodKbAFWQ&url=http://www.clipartsheep.com/man-thinking-clipart/dT1hSFIwY0RvdkwzZDNkeTVqYkd0bGNpNWpiMjB2WTJ4cGNHRnlkSE12TkM4eEx6UXZZaTh4TVRrME9UZzJOVEV3TWpBNU5UWTJPRFEyWW14MVpXMWhibDh6TURGZk1ERXVjM1puTG1ocExuQnVad3x3PTM3MnxoPTYwMHx0PXBuZ3w/&bvm=bv.102022582,d.d2s&psig=AFQjCNExumjF7I0krfvnwIrvxdCVsL6www&ust=1441893036094000)[](http://racemeadow.org.uk/curriculum/attachment/racemeadow-064/)

**Pethau i’w Cofio**

Llyfrau darllen adref Dydd Gwener ac yn ôl ar Ddydd Llun gyda chofnod.

Cit ymarfer corff ar Ddydd Mercher

Dillad coedlan bob yn ail Dydd Mawrth

Defnyddio Trydar (X) er mwyn rhannu gwaith neu lwyddiannau @penalltau

**Iechyd a Lles:-**

Yn ystod sesiynau ymarfer corff, byddwn yn astudio gymnasteg ac yn dysgu symudiadau pendol, gan ystyried yr effaith mae ymarfer corff yn cael ar ein cyrff a’n iechyd meddwl.

Themau Jigso y tymor yma yw: Fi fy hyn a Dathlu gwahaniaethau.

**Dosbarth:Guto Nyth Brȃn**

**Blwyddyn: 1**